
Divljačka državna propaganda za antiradničke zakone! 


Vladajućoj klasi već uveliko „gori 
pod nogama” u pogledu nastavka ve- 
čite „tranzicije 1 , odnosno donošenja 
novog paketa antiradničkih zako- 
na, pa ne iznenađuje divljački, 
krvožedni karakter državne pro- 
pagande protiv radničkih interesa. 
Na RTS-u je počela promocija 
usvajanja kriminalnog zakona o ra- 
du, koji preti da radnicima Srbije 
oduzme i ono malo prava koja su 
im ostala. Novi spot, pod nazivom 
„Đavolji posao”, ističe da su radni- 
ci za gazde jedan veliki problem 
i da će novi zakon da olakša gaz- 
dama iživljavanje nad radnicima 
i njihovo otpuštanje, uz, naravno, 
što manje plate. Istovremeno, vla- 


dajuća klasa pokušava da zavadi 
segmente radničke klase, huškaju- 
ći nezaposlene radnike na one za- 
sposlene, pokušavajući da poturi 
tezu da su velika prava zaposlenih, 
a ne bahatost i škrtost gazda, uzrok 
ogromne nezaposlenosti. 

Žuti sindikati pregovaraju sa vla- 
dom oko nacrta zakona o radu tra- 
žeći rešenje koje će navodno biti u 
interesu svih. Ali stvarnost pokazu- 
je da buržoasko, niti bilo kakvo dru- 
go zakonodavstvo, ne može biti u 
interesu radničke klase. Zakoni su 
stvoreni da kontrolišu podređene 
slojeve društva i osiguraju njihovo 
što bolje eksploatisanje, a ne da bi ih 
štitili. 


Kapitalistički sistem će uvek težiti 
što efikasnijoj eksploataciji radni- 
čke klase i sada nije trenutak za 
mirne protestne šetnje i teške reči, 
već za klasni rat. Sada je vreme za 
direktno demokratsko sindikalno 
samoorganizovanje, masovne 
štrajkove, okupacije radnih mesta, 
državnih institucija i blokade 
transportnih čvorišta. 

Jedino udarom na osnove ka- 
pitalističkog društva, udarom na 
privatno vlasništvo, na izvore profi- 
ta buržoazije, moguće je napraviti 
stvarnu promenu, koja neće biti 
prosto ulepšavanje stvarnosti već 
stvaranje novog slobodarskog dru- 
štva na ruševinama kapitalizma. 


Beograd: Toplica Spasojeuić nam 
ukida ioš lednu fabriku! 

Grupa radnika „Precizne mehanike“, 
čiji je većinski vlasnik ITM grupa, pro- 
testovala je ispred Vlade Srbije. Oni 
traže od vlade da sačuva tu specifičnu 
firmu koja ima prizvode koji se izvoze, 
da se u potpunosti pokrene proizvod- 
nja i isplati pet zaostalih zarada. 14. 
marta ove godine ITM grupa, čiji je 
vlasnik Toplica Spasojević, obustavila 
je proizvodnju u „Preciznoj mehani- 
ci“ uprkos tome što imaju porudžbi- 
ne. Radnici kažu da je to učinjeno sa 
namerom da se fabrika otera u stečaj i 
da se na oko pet hekatara zemljišta, na 
lokaciji u ulici Vojislava Ilića, izgradi 
stambeno poslovni kompleks, i doda- 
ju da je „Precizna mehanika“ vrhunska 
moderna fabrika i da u Evropi postoje 
još samo dve takve. 


Srbija: Za radnike pravda 
nedostižna 

Jedanaest radnika „Agrobanovaca 1 bili su 
rešeni da počnu štrajk glađu kako bi spre- 
čili da se problemi koje imaju sa firmom 
rešavaju na sudu. Očigledno, umesto 
da unose red, sudovi samo povećavaju 
neizvesnost i nervozu radnika. Količinu 
haosa i pravne nesigumosti samo donekle 
može da dočara broj od preko 40.000 
sudskih procesa vezanih za oblast radnog 
prava s kojima su srpski sudovi ušli u ovu 
godinu. Jedan od najšokantnijih primera 
je teknedavno završen proces koji je počeo 
još 1985. godine pred Sudom udruženog 
rada. Najčešđ sporovi se tiču: nezakonitog 
produžavanja ugovora o radu na određe- 
no vreme, rada na ,,cmo“, neisplaćenih 
zarada i drugih primanja, nezakonitih 
otkaza, nepoštovanja miuniteta pred- 
stavnika sindikata i dmgi. 


Kragujevac: Komunalci traže 
isplatu dugovanja 

Zaposleni u kragujevačkom „Zele- 
nilu“ nastavili su generalni štrajk i 
traže isplatu dve zarade, za april i 
maj, jublarnih nagrada i prevoza za 
2013. i 2014. godinu. Štrajk radnika 
tog gradskog komunalnog preduzeća 
počeo je 5. juna, a obavljaju se samo 
poslovi košenja trave u naseljima. 
Vlada nije dozvolila angažovanje 
dodatnih 40 sezonskih radnika, što 
znači da će preduzeće izgubiti ugo- 
vore i poslove. U ,,Zelenilu“ radi 79 
radnika. Zaposleni u kragujevačkoj 
,,Čistoći“ prekinuli su б.јипа, general- 
ni štrajk koji je trajao dve sedmice, 
pošto im je isplaćena jedna i po zara- 
da. Nije, međutim, ispunjen zahtev o 
redovnosti isplate zarada u ,,Čistoći“ 
za 395 zaposlenih u preduzeću. 

Slinave diplome i jesu za političare 



Nakon što se na sajtu ,,Peščanik“ 
pojavila analiza doktorata mini- 
stra unutrašnjih poslova Nebojše 
Stefanovića, u narodu poznatijeg kao 
Neša Slina, interesovanje javnosti 
za temu kupljenih diploma naglo je 
poraslo. Ovakva reakcija javnosti je 
možda neobična, jer retko ko je pri- 
vatne univerzitete doživljavao kao 
ozbiljne naučne institucije, već pre 
kao prodavnice diploma, koje odavno 
ne predstavljaju nivo stečenog zna- 
nja već samo formalnost, neopho- 
dnu da bi se zauzela određena dru- 
štvena pozicija 

Ne tako davno su Tomislav Nikolić i 
Aleksandar Šapić bili predmet pod- 


smeha zbog svojih „akademskih 
zvanja“. Ne znamo zašto tada re- 
akcija nije bila ovako intenzivna. 
Možda je narod imao razumevanja 
za to što su svojim biografijama 
(Nikolić - prevejani političar koji 
je prešao put od četničkog pokreta 
i velikosprkskog nacionalizma, od 
Srpske radikalne stranke napravio 
najjaču partiju u državi, a zatim je 
oterao na smetlište istorije i na kra- 
ju skinuo sa vlasti Borisa Tadića; 
Šapić - fantastična sportska karije- 
ra) hteli da dodaju i akademska 
zvanja? Ali gužvi koja je stvorena u 
vezi sa diplomom Neše Sline, najvi- 
še je doprineo on sam - ovaj kom- 
pletni nesposobnjaković i partijski 
dupeuvlakač, bahato je odreagovao 
na objavljivanje podataka o svom 
doktoratu i organizovao obaranje 
sajtova, počeo da vređa i preti... Ili je 
Vučić stvarno u pravu kada kaže da 
protiv njegove vlade postoji „svetska 
zavera“? Kako god, slučaj nesrećnog 
ministra unutrašnjih poslova otvo- 
rio je pravu Pandorinu kutiju. Razni 
naučnici na društvenim mrežama 


i u medijima najavljuju nove anali- 
ze diploma državnih službenika, a 
ispostavilo se i da je doktorska teza 
samog rektora ,,Megatrenda“, Miće 
Jovanovića, pod velikim znakom 
pitanja. 

Naravno da je hiperprodukcija 
visokoobrazovanih kadrova koji 
ne razlikuju naučni rad od žute 
štampe pogubna po društvo, ali 
ipak ne smemo da potpadnemo 
pod opštu histeriju da je jedino bi- 
tno da na pozicijama moći budu 
stručnjaci. Još od Ante Markovića, 
preko Milana Panića, Đinđića, pa 
evo sad i do Vučića, prodaju nam 
priču o tzv. „ekspertskinT vladama, 
,,nezavisnim“ od politike. Istina je, 
međutim, da je svaka odluka vlasti 
politička, a politika se od vremena 
pomenutog Ante Markovića nije 
menjala - privatizacija, liberalizaci- 
ja tržišta, smanjenje radničkih pra- 
va i socijalnih davanja su zajednički 
činilac svih vlasti u poslednjih 25 
godina. Takva politika je mnogo 
pogubnija od nestručnih kadrova u 
vlasti. 


Rasprodaja se nastavlja - na redu IPSI 


Spekulacije o tome da se vladaju- 
ća klasa sprema za privatizaciju 
Elektroprivrede Srbije, o čemu se 
u javnosti u poslednje vreme više 
puta govorilo, nastavljaju se ovih 
dana informacijama da je nema- 
čka elektroenergetska korporaci- 
ja RVE spremna da plati nekoli- 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ko milijardi evra kako bi postala 
vlasnik ovog preduzeća. Gotovo 
je izvesno da je, pozivajući na 
raport srpskog premijera Vuči- 
ća, nemačka kancelarka Angela 
Merkel želela da razgovara i na 
tu temu. Podsetimo, i u svom 
patetičnom ekspozeu Vučić je 
najavio prodaju EPS-a. 

Svakom razumnom je jasno da 
ne može biti reči o stabilnosti 
elektroenergetskog sistema u re- 
gionu ukoliko je EPS u rukama 
privatnika. Ključno je da i čitava 
proizvodnja, postrojenja i rudni- 
ci budu u kolektivnom vlasništvu, 
i na isti taj način i kontrolisani. Iz 


iskustva privatizacija drugih ele- 
ktrokompanija širom sveta, još 
jedna stvar je očigledna - svuda 
gde su vlasnici postali privatnici, 
cene struje su drastično skočile. 
Cena električne energije postaje u 
potpunosti spekulativna. Logika 
„slobodnog tržišta” nužno vodi 
tome da tržišna cena struje nije 
realna već spekulativna, a to nije 
dobro ni za koga osim za gazde. 
Primer haosa u SAD od pre 
desetak godina, izazvan upravo 
spekulativnim cenama struje koje 
su bile nerealno visoke, dovoljno 
upozorava na stranputicu kojom 
se kreće naš energetski sistem. 








AKTUILNO 



Prošle nedelje održani su još jedni republički izbori na Kosovu. Da bismo javnosti predoči- 
li kako je izgledala ova ,,manifestacija", za ovaj broj našeg biltena pristali su da pišu naši 
kosovski drugovi. 


Održana još jedna izborna 
farsa na Kosovu 


Na Kosovu su u prošle nedelje 
održani parlamentarni izbori, 
nakon nekoliko nedelja istih i no- 
vih apsurdnih obećanja. Ovo su 
prvi parlamentarni izbori koji su 
održani na celoj teritoriji Kosova, 
uključujući i severni deo. Izbori 
nisu doneli neku veliku promenu 
u smislu rasporeda partija. Tako 
je vladajuća Demokratska parti- 
ja Kosova Hašima Tačija dobila 
isti broj glasova, dok su partija 
Samoopredeljenje i Demokratski 
savez Kosova uspeli da pokupe 
oko desetak hiljada glasova više 
nego na prethodnim izborima. 
Sa druge strane, Lista Srpska nije 
prešla cenzus, što je u suprotnosti 
sa očekivanjima da će kosovski Sr- 
bi izaći masovno, ali su opet osvo- 
jili zagarantovanih 9 poslaničkih 
mesta. 

Posleizborni pazari političkih 
partija vrlo su interesantni. Na- 
ime, nakon dva mandata DPK 
i njihove pobede na zadnjim 

Daliste 
znali o 

...da se jedna majka avgu- 
sta 2010. u Indoneziji spalila 
živa, zajedno sa svoje dvoje 
dece, zbog duga od 20.000 
rupija (manje od 2 evra)? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


izborima, opozicione partije DSK, 
novoformirana Nisma i Alijansa za 
budućnost Kosova sklopile su do- 
govor protiv saradnje sa DPK i za 
stvaranje nove vlade sa premijerom 
i vođom ABK Ramušom Haradina- 
jem. Ali ove tri partije desnog centra, 
od kojih je svaka od njih poznata kao 
jezgro kriminalaca, običnih i ratnih, 
birokratskih reketaša, te po korup- 
ciji, privatizacijama i pogoršanju 
stanja radnika, opet nemaju osi- 
guranu većinu u parlamentu. No 
spas ove koalicije dolazi od strane 
(sada i zvanično definisane) socijal- 
demokratske partije - pokreta 
Samoopredeljenje. Odluka ove par- 
tije da oportunistički podrži ova- 
kvu vladu ne treba nimalo da čudi. 
Naime, iako je ova partija ranije bila 
poznata po nacionalističkim sta- 
vovima, kao i po populističkim sta- 
vovima protiv privatizacije ne bi li se 
dodvorila ogromnoj većini ljudi na 
Kosovu koja živi na ivici bede, ona je 
uključila u sebe članstvo iz različitih 
liberalnih i NVO krugova i tako svoju 
retoroku značajno izmenila. Gladni 
vlasti, svoj nacionalistički diskurs 
sveli su samo na onaj patetični nivo 
koji krasi i sve ostale partije, dok je u 
njihovoj skupoj kampanji dominira- 
la buržoaska socialdemokratska re- 
torika o stvaranju zajednice u kojoj 
će biti smanjena razlika između 
siromašinih i bogatih. 

Najvažnije od svega je to što su ovi 
izbori pokazali vrlo jasno da narod 
Kosova nema poverenje niti u jednu 
političku partiju - 59% glasača uopšte 
nije izašlo na glasanje, što je više od 
milion od otprilike milion i sedamsto 


hiljada registrovanih birača! Kon- 
stantna razočarenja u postojeći 
politički sistem, laži države i nje- 
na represija, sve u okolnostima 
jakih neoliberalnih reformi, pri- 
vatizacije i eksploatacije pod nad- 
zorom UN-a, stranih ambasada 
i NATO-a, 40% nezaposlenosti, 
celokupnog siromaštva i bede, 
bio je dovoljan razlog da se većina 
odluči na bojkot. Iako bojkot nije 
bio zvanično organizovan, ovaj ge- 
st šalje jasnu poruku o nepovere- 
nju u buržoasku demokratiju. I u 
opštinama gde pretežno žive Srbi 
izlaznost je manja. 

Bojkot jeste jasna poruka, ali ne i 
konačno rešenje. Doksenarodina 
Kosovu bore sa egzistencijalnim 
problemima, njihova budućnost 
je pazar buržoaskih elita Srbije, 
Kosova i zapada, koji rade samo 
za interes krupnog kapitala. Ovo 
je pogotovo važno na Kosovu koje 
je jezgro imperijalističke kontrole 
zapada u regionu, kako političke 
tako i vojne. Sve nacionalističke 
tenzije, podele među narodima, 
imaju jasan cilj: getoizaciju 
naroda na Kosovu i njihovu 
potpunu kontrolu kako bi se 
sprečilo svako ujedinjenje naroda 
i njihova zajednička borba protiv 
istih neprijatelja. Narodi Kosova 
treba da shvate da među njima 
nema nikakve razlike - bedan 
ekonomski položaj i zajedničke 
gazde- i da se samo ujedinjeni 
u zajedničku samoorganizovanu 
borbu protiv kapitalizma mogu 
izboriti za sebe - za živote 
dostojne ljudi! 





Vesti iz meflunarodnog radničkog pokreta: 

Dok globalni proizvođač sportske opreme 
„Adidas” sponzoriše Svetsko prvenstvo 
u fudbalu, nekoliko stotina bivših rad- 
nika ove kompanije protestovalo je u 
Džakarti zahtevajući od kompanije i od 
lokalnih ugovarača posla da im se isplate 
otpremnine koje im duguju još od 2012. 
godine. 

Oko 300 radnika je otpušteno u mestu 
Tangerang pre dve godine nakon učešća u 
petodnevnom štrajku u fabrici koja pro- 
izvodi obuću za „Adidas”. Štrajk je izbio 
nakon što je kompanija nametnula no- 
va pravila rada zahtevajući da se poveća 
proizvodnja patika za isto radno vreme. Kao 
odgovor na to, radnici su tražili bolje us- 
love rada i veće plate u skladu sa utvrđenim 
iznosom minimalne zarade u regionu. 

Dan uoči otvaranja Svetskog prvenstva, 
otpušteni radnici su na protestu u Džakarti 
uzvikivali: „Adidas je mučitelj!” „Adidas se 
bogati, a radnici trpe”. „Ako Adidas može da 
sponzoriše Mundijal 2014, zašto ne može da 
plaća naše otpremnine?”, upitala je Kokom 
Komalavati, predstavnica indonežanskog 
Udruženja radnika u proizvodnji odeće, 
tekstila i obuće. 


Zimbabve: Radnici pretukli 
gradonačelnika zbog neisplaćenih zarada 

Jedva nedelju dana nakon što su religio- 
zni fanatici tukli policajce u Harareu, 
bes javnosti prema vlastima ponovo je 
eksplodirao kada su radnici pretukli 
gradonačelnika mesta Čitungviza zbog 
neisplaćenih zarada. Oko 50 radnika 
upalo je na sastanak u kancelarijama 
saveta Zengeza, a dvoje njih je napalo 
gradonačelnika Filipa Mutotija dok se 
vodila rasprava o pitanju plata. Da nije 
intervenisala policija, Mutoti kaže da bi 
verovatno bio pretučen do smrti. 

Opština „Či-Tauna‘ (jedan od najvećih 
gradova-„spavaonica“ u zemlji) duguje 
svojim radnicima više od deset mese- 
čnih zarada. Mutoti je nedavno izjavio 
da je opštinskom savetu potrebno oko 2 
miliona dolara kako bi se pokrio fond za 
zarade, a lokalna vlast je u mogućnosti da 
obezbedi jedva polovinu od te sume. 
Slučaj koji se dogodio u ovom mestu blizu 
Hararea nije izolovan, jer većina opština 
širom Zimbabvea imaju isti problem sa 
svojim računima zbog „pada prihoda a . 
Situacija se dodatno zakomplikovala 


nakon što je vlada uoči izbora naložila 
lokalnim vlastima da stanovništvu po- 
nište dugove za stanovanje. Pre dva 
meseca je odbor radnika u parlamentu 
ukazao na korupciju u gradskoj upravi u 
Čitungvizu, kao i na to da je 18 gradskih 
odbornika izvlačilo iz gradskog budžeta 
na svoje privatne račune oko 235.000 
dolara mesečno. 

Sedam rudara stradalo u nesreći u 
Zimbabveu 

11. jun. Sedam rudara je stradalo u rud- 
niku zlata u Zimbabveu a nekoliko je po- 
vređeno kada se otkačio lift koji prevozi 
radnike, saopštio je danas zvaničnik sin- 
dikata. „Sedam rudara je poginulo a 11 je 
preživelo”, rekao je predsednik Asocijaci- 
je sindikata rudara Zimbabvea Tinago 
Ruzive. 

Sedam rudara se udavilo kada je lift upao 
u poplavljeno rudarsko okno nekoliko 
stotina metara ispod površine zemlje, 
javili su lokalni mediji. Do nesreće je 
došlo u rudniku zlata u gradu Kadoma, 
145 kilometara jugozapadno od glavnog 
grada Hararea. 


Centar za liberterske studije predstavlja: 

Mira BogdanoviG: 
Konstante konvertitstva 

Ovaj rad o disidentima, uključujući i samog Đilasa, 
rad je i o konvertitstvu i samozaboravu. Izgleda 
da je malo ljudi spremno da se osvrne u vlastitu 
prošlost i objektivno se suoči s lomovima u vlastitoj 
biografiji. 






SAO PAULO, 9. JUNA. MASOVNI PROTESTI KAO PODRSKA STRAJKU RADNIKA METROA. 
DEMONSTRANTI SU UZVIKIVALI SLOGANE PROTIV SVETSKOG PRVENSTVA, PROTIV 
KORUMPIRANE VLADE I PROTIV BRUTALNE POLICIJSKE REPRESIJE 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




















